钦定古今图书集成/理学汇编/文学典/第084卷 > 李安期
## 钦定古今图书集成/理学汇编/文学典/第084卷 > 李安期

按《福建通志》：“安期，字泰伯，邵武人。淹贯经史，援笔成
文，尤以诗名。遨游江湖，一日，谒四川茶马使王涯，因
赋《白鹭》云：‘渔户家风不设罾，锦鳞为饭水为羹。银袍
止当蓑衣著，自在江湖过一生’。涯奇其才，将荐之，因
奕争道，安期推枰曰：‘公平章天下，亦可如是反复乎’？
遂拂衣去。”